༄༅། །སྭསྟི། བསྙེངས་བྲལ་ཟླ་བ་གྲགས་པའི་ཞབས་ཀྱི་རྟོགས་པ་བརྗོད་ནས་ཞུ་བའི་ཕྲིན་ཡིག་བདེན་བརྫུན་གྱི་ཤན་རྣམ་པར་འབྱེད་པ་ངེས་དོན་གཏམ་གྱི་རོལ་མོ་འདྲེན་པའི་ངག་གི་ཤིང་ལྟ་ཞེས་བྱ་བ། «ཡེ་ཤེས་ཀྱིས།་་་་་»དོན་དམ་གཟིགས་པའི་ཆ་ཤས་མ་ཉམས་ཤིང་། «འཇིག་རྟེན་ལ།་་་་་»།ཀུན་རྫོབ་གྲགས་པའི་འོད་དཀར་མ་འགྲིབས་པར། །རྟེན་འབྲེལ་ནམ་མཁའི་ལམ་ལ་ལྷམ་མེ་བ། །ཟླ་བ་གྲགས་པའི་ཞབས་ལ་ཕྱག་འཚལ་ལོ། །ཀུན་རྫོབ་ཆོས་ལུགས་འཇིག་རྟེན་གཞུང་བཞིན་དུ། །«འཁྲུལ་འཁོར།་་་་་»ཞལ་གྱིས་བཞེས་ནས་བསོད་ནམས་ཚོགས་མང་པོས། །འགྲོ་ཀུན་ཕན་བདེའི་ལམ་དུ་འདྲེན་བརྩོན་པའི། །ཤིང་རྟའི་སྲོལ་འབྱེད་ཁྱོད་ལ་ཕྱག་བགྱིའོ། །དོན་དམ་ཆོས་ཚུལ་«གནས་སྐབས་དབུ་མའི།་་་་་»གྲུབ་མཐའི་གཞུང་ཇི་བཞིན། །རིགས་པར་བཤད་ནས་«་་་་་མཐར་ཐུག »སྲིད་ཞིའི་རྟོག་པ་ཀུན། །རང་བཞིན་མྱ་ངན་འདས་པའི་ལམ་ཆེན་པོར། །བདེ་བར་འདྲེན་མཛད་ཁྱོད་ལ་ཕྱག་བགྱིའོ། །བླང་དོར་ཇི་སྙེད་རྣམ་ཤེས་ཡུལ་གྱི་ཆོས། །ཡེ་ཤེས་ཡུལ་དུ་ངོ་བོས་སྟོང་པའི་ཚུལ། །མི་འགལ་དོན་གཅིག་འདུ་བ་ཟུང་འཇུག་གི །ལམ་དུ་སྟོན་མཛད་ཁྱོད་ལ་ཕྱག་བགྱིའོ། །ཆོས་ཀུན་གདོད་ནས་ཡོད་མ་མྱོང་བ་ན། །རྟག་དང་ཆད་པའི་མཐའ་ལས་གྲོལ་ལོ་ཞེས། །དབུ་མའི་ལམ་ནས་མཐར་འཛིན་གཞིལ་མཛད་པའི། །མཐའ་བྲལ་གསུང་བ་དེ་ལ་ཕྱག་བགྱིའོ། །ཆོས་ཀུན་རང་རང་ངོ་བོས་སྟོང་པ་ལ། །སྤྲོས་པའི་མཚན་མ་«་་་་་ཡེ་ཤེས་ཀྱི་ངོར། »ཅི་ཡང་མི་གཟིགས་པར། «རྣམ་ཤེས་ཀྱི་ངོར་་་་་»།རྟེན་དང་ལྟོས་པའི་རྟེན་འབྲེལ་གསུང་བ་ལ། །འཇིགས་མེད་སྨྲ་མཁས་ཁྱོད་ལ་འདི་སྤྲིངས་སོ། །ཁྱོད་གཞུང་འཆད་མཁས་ཉིན་བྱེད་ནུབ་པ་ན། །གྲགས་འདོད་ཁུར་གྱིས་ངལ་བའི་ཁྱབ་འཇུག་གིས། །རྣམ་དཔྱོད་འཁྱོག་པོའི་ལག་པ་རིང་བརྐྱང་ནས། །ཉིད་གཞུང་འོད་རིས་བསྒྲིབས་པ་ཡིན་སྙམ་བྱེད། །འཆད་རྩོམ་ཉི་ཟླའི་མིག་ཡངས་རྣམ་དཔྱོད་ཀྱི། །གདོང་མཛེས་ལྟར་བའི་ཀུན་གསལ་ལང་ཚོ་ཡིས། །སྤོབས་པའི་གོ་སྐབས་ཡངས་པར་ཕྱེ་བ་ན། །ཟླ་བར་གྲགས་གཞུང་བདེ་བར་རྒྱུ་མིན་ནམ། །འགྲོ་ཀུན་བསོད་ནམས་ལམ་དུ་འཇུག་པ་ན། །འཇིག་རྟེན་གཞུང་དང་མཐུན་པར་ཁྱོད་ཀྱིས་བཤད། །ལྷན་སྐྱེས་འཁྲུལ་པས་བཏགས་«་་་་་རྣམ་དམ་དང་བདེན་གྲུབ། »པ་གང་གང་ལ། །ཡོད་མེད་འདོར་ལེན་བྱེད་པར་ཁྱོད་བཞེད་དམ། །འཇིག་རྟེན་ལུགས་ཀྱི་དོན་དམ་ཇི་སྙེད་པ། །ཐ་སྙད་བདེན་པའི་མཚན་གཞིར་ཁྱོད་ཀྱིས་བཤད། །«ལྷན་ཅིག་སྐྱེས་པའི་མ་རིག་པས་བརྟགས་པའི།་་་་་»བདག་དང་བདེན་གྲུབ་ཐ་སྙད་«་་་་་དུ་ཡང་མེད་པས་ཀུན་རྫོབ་བདེན་པ་མིན་ཞེས་»བདེན་པ་ཡང་། །ཁས་ལེན་མིན་པ་ཁྱོད་ཀྱི་«་་་་་ཀུན་རྫོབ་བདེན་པ་འཇོག་པའི། »གཞུང་ཡིན་ནམ། །མུ་སྟེགས་ཀྱིས་བརྟགས་བདག་དང་བདེན་པ་སོགས།«་་་་་ཡེ་ཤེས་གཉིད་ཀྱིས་རབ་བསྐྱོད་མུ་སྟེགས་ཅན་འདོགས།» །འཇིག་རྟེན་གཞུང་གི་ཀུན་རྫོབ་བདེན་པར་བཤད། །«འཇིག་རྟེན་དང་རྣལ་འབྱོར་པའི་ཡང་ལོག་གི་་་་་»ཀུན་རྫོབ་བདེན་པའི་རྣམ་གྲངས་ཇི་སྙེད་པ། །ཐམས་ཅད་མཁྱེན་བློས་གཟིགས་ལ་ཁྱོད་བཞེད་དམ། །འཇིག་རྟེན་ལུགས་ཀྱི་«་་་་་ཀུན་རྫོབ་དང་དོན་དམ་གྱི། »བདེན་པ་གཉིས་པོ་ལ། །ཡང་ལོག་ཀུན་རྫོབ་ཅེས་བྱར་ཁྱོད་ཀྱིས་བཤད། «ཐལ་འགྱུར་བ་ཡང་དག་ཀུན་རྫོབ་མི་འདོད་ཅེས།་་་་་»།ཀུན་རྫོབ་གང་ཡིན་ལོག་པའི་ཀུན་རྫོབ་ཏུ། །འཆད་པ་དེ་ཡང་ཁྱོད་ཀྱི་གཞུང་ཡིན་ནམ། །འཇིག་རྟེན་ལུགས་དང་དབུ་མའི་གཞུང་དག་ཏུ། །ཀུན་རྫོབ་གང་ཡིན་འཁྲུལ་པའི་སྣང་བར་«་་་་་མཐོང་བ་རྫུན་པའང་ཀུན་རྫོབ་བདེན་པར་གསུངས་ཞེས། »བཤད། །ཐམས་ཅད་མཁྱེན་བློའི་ཡུལ་དུ་ཀུན་རྫོབ་ཀུན། །རང་སྣང་ཚུལ་གྱིས་མཁྱེན་པར་ཁྱོད་བཞེད་དམ། །གཉིད་སད་བློ་ལ་རྨི་ལམ་ཇི་བཞིན་དུ། །རྫོགས་སངས་རྒྱས་བློར་ཡུལ་སྣང་མེད་ཅེས་གསུངས། །ཐམས་ཅད་མཁྱེན་བློས་གཟིགས་པ་ལོག་གྱུར་ན། །ཐ་སྙད་ཡུལ་དུའང་མེད་པར་ཁྱོད་བཞེད་དམ། །བདེན་དང་སྒྱུ་མ་སྣང་མེད་ཅེས་བྱ་བའི། །ཀུན་རྫོབ་ཤེས་ཚུལ་རྣམ་གསུམ་ཁྱོད་ཀྱི་བཤད། «པར། སད་པར་གྱུར་ན་གསུམ་ཅར་ཡོད་མིན་ལྟར།་་་་་»རྫོགས་སངས་རྒྱས་ལ་ཀུན་རྫོབ་སྣང་ཞེས་པ། །ཀླུ་སྒྲུབ་གཞུང་ལུགས་ཡིན་པར་ཁྱོད་བཞེད་དམ། །བདེན་ «ཚད་མ་རྣམ་ངེས་ཀྱི་ལུང་གིས་རང་ལུགས་སྒྲུབ་པར། །དེས་གང་བཅོས་མ་བདེན་པར་སྣང་དེ་ནི། ཅེས་སོགས།་་་་་»བརྫུན་ཁྱད་པར་ཚད་མའི་ལམ་དུ་ནི། །ཡོད་དང་མེད་ལ་འཆད་པར་«་་་་་གལ་ཏེ་འཇིག་རྟེན་ཚད་མ་ཡིན་ན་ནི། འཇིག་རྟེན་དེ་ཉིད་མཐོང་བས་འཕགས་གཞན་གྱིས། ཅི་དགོས་འཕགས་པའི་ལམ་གྱིས་ཅི་ཞིག་བྱ། འཇིག་རྟེན་ལུགས་ཀྱི་ཚད་མས་ཚད་མའི་གོ་ཆོད་པར་བྱས་ནས། »ཁྱོད་ཀྱིས་བཤད། །ཀུན་རྫོབ་ཚད་མའི་ཡུལ་ན་ཡོད་བཞིན་དུ། །རྫུན་པར་འཆད་པ་ཁྱོད་ཀྱི་གཞུང་ཡིན་ནམ། །ཀུན་རྫོབ་རྫུན་ཞིང་མྱ་ངན་འདས་གཅིག་པུ། །བདེན་པར་འཆད་པ་ཁྱོད་ཀྱི་གནས་སྐབས་ལུགས། །བདེན་གཉིས་རང་ལུགས་«འཕགས་པའི།་་་་་»ཚད་མས་གྲུབ་མཉམ་དུ། །ཁྱོད་«་་་་་གཉིས་ཀའང་རང་ལུགས་ལ་བདེན་པ་ཙམ་ཡིན་ཞེས། »ཀྱིས་བཤད་པའི་གནས་སྐབས་ཡོད་དམ་ཅི། །མདོ་སེམས་ལ་སོགས་རང་གི་གྲུབ་པའི་མཐས། །རྣམ་པར་བརྟགས་ནས་ཐ་སྙད་བདེན་པར་འཇོག །ཁྱོད་ཀྱིས་འཇིག་རྟེན་གཞུང་ལ་མ་བརྟེན་པར། །«ཀུན་རྫོབ་བདེན་པ་དབུ་མ་རང་ལུགས་ཀྱི་ཚད་མས་གྲུབ་བོ་ཞེས།་་་་་»ཐ་སྙད་བདེན་པའི་འཇོག་ལུགས་ཇི་ལྟར་བཞེད། །ཐ་སྙད་འཇོག་པའི་ཚད་མ་ཇི་སྙེད་པ། །དབུ་མའི་གཞུང་གི་«་་་་་བླུན་པོ་ཚད་མར་རིག་པ་མ་ཡིན་ནོ། །ཞེས། »ཚད་མ་མིན་པར་བཤད། །«དོན་སྨྲ་བ་ལ་གྲགས་པའི་དབང་མངོན་སོགས།་་་་་»གཉིས་སྣང་འཁྲུལ་པས་བསླད་པའི་ཤེས་པ་ཡང་། །ཚད་མར་འཆད་པ་ཁྱོད་ཀྱི་གཞུང་ཡིན་ནམ། །དབུ་མའི་གྲུབ་མཐར་«་་་་་བར་དུ་བདག་ཟློག་པའི་རིགས་པ། »ཞུགས་ནས་ཀུན་རྫོབ་ཆོས། །རང་རང་ངོ་བོས་སྟོང་པར་ཁྱོད་ཀྱིས་བཤད། །མིག་དང་གཟུགས་སོགས་རང་རང་ཡིན་ཞེས་པ། །དབུ་མའི་གཞུང་ལུགས་ཡིན་པར་ཁྱོད་བཞེད་དམ། །ཇི་སྲིད་དོན་དམ་བདེན་པ་ཁས་ལེན་པ། །དེ་སྲིད་དེ་«་་་་་མཚན་གཞི་དོན་དམ་པའི་བདེན་པར་ཁས་ལེན་དགོས་པས། »དེ་རང་སྟོང་མིན་པར་བཤད། །«བུམ་པའི་ཆོས་ཉིད།་་་་་»དོན་དམ་«པ་ཡིན་པ།་་་་་»བདེན་དང་ངོ་བོས་སྟོང་ཞེས་པ། །གཞི་གཅིག་འདུ་བ་«་་་་་བདེན་པ་དང་རང་སྟོང་འགལ་བས། »ཁྱོད་ཀྱི་གཞུང་ཡིན་ནམ། །ཆོས་ཀུན་སྤྲོས་དང་བྲལ་བར་འཆད་པ་ན། །དོན་དམ་བདེན་པའི་མཚན་གཞི་ཁྱོད་མི་བཞེད། །མཐའ་བྲལ་དེ་ཉིད་དོན་དམ་བདེན་ནོ་ཞེས། །ཁས་ལེན་བྱེད་པ་ཁྱོད་ཀྱི་གཞུང་ཡིན་ནམ། །དངོས་ཀུན་དེ་ཉིད་དེ་ཡིས་སྟོང་པ་གང་། །རང་སྟོང་ཞེས་བྱའི་དོན་དུ་ཁྱོད་ཀྱིས་«་་་་་གང་ཕྱིར་དེ་ཡི་རང་བཞིན་དེ། །ཡིན་ཕྱིར་མིག་ནི་མིག་གིས་སྟོང་། །ཞེས་སོགས། »བཤད། །རང་རང་དེ་ཉིད་ཡིན་པར་ཁས་བླངས་ནས། །རང་སྟོང་འདོད་པ་ཁྱོད་ཀྱི་བཞེད་ཡིན་ནམ། །«བུམ་པ་བུམ་པ་མིན་ཞེས་ཁས་ལེན་པས།་་་་་»དེ་ཉིད་དེ་ཡི་ངོ་བོས་མི་སྟོང་བ། །ཐ་སྙད་བདེན་པའི་འཇོག་ཚུལ་ཡིན་པར་བཤད། །ཀུན་རྫོབ་ཏུ་ཡང་ཆོས་ཀུན་རང་བཞིན་གྱིས། །སྟོང་ཞེས་འཆད་པ་«་་་་་ལས་འབྲས་རྣམས་ལ་སེམས་པའང་དགག་པ་མཛད། །ཞེས། »ཁྱོད་ཀྱི་གཞུང་ཡིན་ནམ། །རིགས་དྲུག་སོ་སོའི་ཡུལ་སྣང་ཇི་སྙེད་པ། །«ཆུ་འབབ་་་་་་»སྐྲ་«་་་་་ཀླུང་ལ་ཞེས་སོགས། »ཤད་འཛིན་བློའི་ཡུལ་དང་མཚུངས་པར་བཤད། །«ཕྱི་རོལ་གྱི་དོན་ཡོད་པར་ཁས་བླངས་ནས་ཆུ་དང་བརྣག་སོགས།་་་་་»གང་སྣང་དེ་ཀུན་ཡོད་པ་ཁྱོད་གཞུང་གི །ཐ་སྙད་བདེན་པའི་འཇོག་ཚུལ་ཡིན་ནམ་ཅི། །གང་གི་བཏགས་དོན་འཚོལ་བའི་རིགས་པ་ཡིས། །མ་རྙེད་པ་དེ་བདེན་མེད་ཚད་དུ་བཤད། །བདེན་མེད་ངེས་པའི་ཐོག་མར་བདེན་གྲུབ་ཚད། །སྟོན་དགོས་ཤེས་པ་ཁྱོད་ཀྱི་གཞུང་ཡིན་ནམ། །«བདེན་གྲུབ་དང་བདེན་མེད་གཉིས་ལས་ཕྱི་མ་ངེས་སླ་བའི་ཤེས་བྱེད་ནི།་་་་་»རང་བཞིན་མེད་པའི་དཔེ་དང་ཤེས་བྱེད་ཀྱི། །གཏན་ཚིགས་ཡོད་ཕྱིར་གཞན་ལ་བསྟན་པར་སླ། །རང་བཞིན་སྒྲུབ་པའི་དཔེ་དང་ཤེས་བྱེད་ཀྱི། །གཏན་ཚིགས་མེད་ཕྱིར་བསྙད་བྱ་མིན་ཞེས་གསུངས། །མཐའ་བྲལ་དཔྱོད་ཚེ་ཀུན་རྫོབ་ལྟ་ཅི་འཚལ། །དོན་དམ་དམ་བཅའ་མེད་པར་ཁྱོད་ཀྱིས་བཤད། །གཞན་གསུང་བཀག་ནས་རང་གཞུང་སྒྲུབ་པ་ནི། །མཐའ་བྲལ་ཆེན་པོའི་འཆད་ཚུལ་དུ་བཞེད་དམ། །«བུམ་སོགས་རང་རང་ཡིན་པར་ཁས་བླངས་ནས།་་་་་»ཆོས་ཀུན་རང་རང་ངོ་བོས་མི་སྟོང་བ། །རང་སྟོང་ཞེས་བྱའི་དོན་དུ་ཁྱོད་མི་བཞེད། །«དེ་དེས་མི་སྟོང་བར་གཞན་བདེན་གྲུབ་ཀྱིས་སྟོང་ཞེས།་་་་་»ཚད་གྲུབ་ཆོས་རྣམས་ཚད་མས་མ་གྲུབ་པའི། །བདེན་པས་སྟོང་པ་གཞན་སྟོང་ཚུལ་མིན་ནམ། །བདག་དང་ཤིང་རྟའི་འདོགས་ཚུལ་མཚུངས་བཤད་ནས། །དེ་ཉིད་དེས་སྟོང་བདག་མེད་གཉིས་ཀྱི་དོན། །ཡིན་པར་བཤད་མོད་བདག་དང་ཤིང་རྟ་གཉིས། །ཡོད་«་་་་་ཚད་མས་གྲུབ། »མཉམ་འཆད་པ་ཁྱོད་ཀྱི་གཞུང་ཡིན་ནམ། །ཆོས་དང་གང་ཟག་དེ་ཉིད་ཀྱིས་སྟོང་པ། །བདག་མེད་གཉིས་པོའི་དོན་དུ་ཁྱོད་ཀྱིས་བཤད། །ཁྱོད་ཆོས་«་་་་་བདེན་མེད། »གཅིག་པུ་ཆོས་ཅན་སོ་སོ་ཡིས། །རྣམ་པར་དབྱེ་བ་ཁྱོད་ཀྱི་གཞུང་ཡིན་ནམ། །གཞི་དང་རྟགས་དཔེ་གཞན་གྱིས་ཁས་བླངས་པ། །གཞན་གྲགས་ཞེས་བྱའི་དོན་དུ་ཁྱོད་ཀྱིས་བཤད། །ཚུལ་གསུམ་ཚད་མས་གྲུབ་པ་གཞན་གྲགས་ཀྱི། །དོན་དུ་འཆད་པ་ཁྱོད་ཀྱི་གཞུང་ཡིན་ནམ། །དོན་དམ་དཔྱོད་ཚེ་བསྒྲུབ་བྱ་བསྒྲུབ་པ་ནི། །རང་རྒྱུད་རྟགས་ཀྱི་དམ་བཅར་ཁྱོད་ཀྱིས་བཤད། །དགག་བྱ་འགོག་དང་བསྒྲུབ་བྱ་བསྒྲུབ་པ་གཉིས། །དོན་གཅིག་འདུ་བ་ཁྱོད་ཀྱི་གཞུང་ཡིན་ནམ། །སེམས་དང་སེམས་བྱུང་ཇི་སྙེད་གཉིས་སྣང་གི །བག་ཆགས་འཁྲུལ་པའི་སྣང་བར་ཁྱོད་ཀྱིས་བཤད། །རྫོགས་སངས་རྒྱས་ཀྱང་སེམས་དང་སེམས་བྱུང་གི །རྒྱུ་བས་ཆོས་ཀུན་གཟིགས་པར་ཁྱོད་བཞེད་དམ། །དབུ་མར་ཞུགས་ནས་ཡེ་ཤེས་ལ་རྟོན་གྱི། །རྣམ་པར་ཤེས་ལ་ཡིད་རྟོན་མེད་པར་«ཚིག་གསལ་དུ།་་་་་»བཤད། །འཕགས་པའི་མཁྱེན་བློ་ཡིད་ཀྱི་རྣམ་ཤེས་སུ། །འཆད་པ་དེ་ཡང་ཁྱོད་ཀྱི་གཞུང་«་་་་་ཡེ་ཤེས་ཐམས་ཅད་ཀྱང་དེ་གཉིས་སུ་འཚོར་བཅད་ནས། »ཡིན་ནམ། །ཐུབ་པའི་དམ་ཆོས་སྟོན་ཚུལ་རྣམ་གསུམ་ལས། །དང་པོར་བདག་དང་བར་དུ་བདག་མེད་དག །ངེས་བསྟན་ཐ་མར་ཁས་ལེན་མེད་ཅེས་པ། །ཁྱོད་ཀྱི་ངེས་དོན་འཆད་པའི་མན་ངག་ཡིན། །ཐོག་མར་«་་་་་ཀུན་རྫོབ་ཀྱི་བདེན་པ་འཇོག་པའི་ཚེ། »བདེན་གྲུབ་མིང་ཡང་མི་འདོད་ཅིང་། །«དོན་དམ་བདེན་པ་ཁས་ལེན་པའི་ཚེ།་་་་་»བར་དུ་«་་་་་བདེན་གྲུབ་ཁས་མི་ལེན་པར། »བདེན་མེད་ངོ་བོས་སྟོང་པ་དང་། །ཐ་མར་«་་་་་སྤྲོས་བྲལ་འཆད་པའི་ཚེའང་། »ཆོས་ཀུན་ཡོད་པར་ཁས་ལེན་པ། །གྲགས་དཀར་ཁྱོད་ཀྱི་གཞུང་ལུགས་མིན་སྙམ་བྱེད། །མཉམ་གཞག་ཚེ་ན་ཆོས་ཀུན་སྟོང་ངོ་ཞེས། །ཡིད་བྱེད་དེ་འདྲ་ལྟ་བའི་དུག་ཏུ་བཤད། །བདེན་པས་སྟོང་ཞེས་ཡིད་ཀྱིས་མ་བཟུང་ན། །«བདེན་འཛིན་དང་འཛིན་སྟངས་མི་འགལ་ཞེས།་་་་་»སྤྲོས་བྲལ་རྟོགས་བློ་མིན་པར་ཁྱོད་བཞེད་དམ། །དངོས་གཞིའི་ཚེ་ན་སོར་རྟོག་ཤེས་རབ་ཀྱང་། །«ཤིང་གཉིས་དྲུད་པ་ལས་འབྱུང་བའི་དཔེས།་་་་་»ཡེ་ཤེས་མེ་ཡིས་བསྲེག་བྱར་ཁྱོད་ཀྱིས་བཤད། །ཡང་ཡང་སེམས་དང་འཇལ་དང་ངེས་རྟོག་པ། །མཉམ་གཞག་དངོས་གཞིར་གྲགས་དཀར་ཁྱོད་བཞེད་དམ། །ཀླུ་སྒྲུབ་བཞེད་གཞུང་སྤྲོས་པའི་མཐའ་བྲལ་བ། །«ཐོགས་མེད་དང་ཆོས་སྐྱོང་སོགས།་་་་་»སྲོལ་འབྱེད་གཞན་གྱི་ལམ་ནས་མ་དྲངས་པར། །ཆོས་ཀུན་རང་རང་ངོ་བོས་སྟོང་པའི་ཚུལ། །གསལ་བར་འདོམས་མཁས་ཁྱོད་ལ་ཕྱག་འཚལ་ལོ། །ཉིད་གཞུང་ཇི་བཞིན་བཤད་ན་ཀུན་གྱི་བློར་མི་ཤོང་། །གཞན་ཟེར་དེ་ཉིད་སྨས་ན་ཁྱོད་གཞུང་འཇིག་པར་དོགས། །མི་སྨྲའི་བརྟུལ་ཞུགས་འཛིན་ནམ་ཁྱོད་གཞུང་ཉིད་འཆད་ཅེས། །མཁྱེན་བཟང་ཟླ་བ་གྲགས་དཀར་ལྡན་པ་ལ་སྤྲིངས་སོ། །ཟླ་བའི་གཞུང་ལུགས་ངེས་དོན་ཆ་ཤས་མཛོད། །རང་བཟོའི་སྒྲ་གཅན་གྱིས་ཟོས་རྣམ་བརྟགས་པས། །གང་ནས་བསྒྲིབས་དེ་ཐོག་མར་བསལ་གྱུར་ནས། །འོད་དཀར་སྣང་བས་ཁྱོད་གཞུང་མཛེས་བྱེད་ཤོག །གངས་ཅན་འདི་ན་གྲགས་པ་གསལ་ལྡན་འགས། །ཟླ་གཞུང་ཤིང་རྟ་འཁྱོག་པོར་དྲངས་མཐོང་ནས། །མཐའ་གཉིས་སེལ་བའི་རབ་མཉམ་ཁ་ལོ་པས། །ངེས་དོན་ལམ་དུ་དྲངས་པ་མི་མཚར་རམ། །ཞེས་དཔལ་ལྡན་ཟླ་བ་གྲགས་པའི་ཞལ་མངའ་ནས་ཀྱི་ངེས་དོན་གྱི་རྔ་སྒྲས། བློ་གྲོས་ཀྱི་ཁང་བཟང་དགེ་བར་བྱས་པའི་སྤོང་བ་པ། འཇམ་དཔལ་དགའ་བའི་བཤེས་གཉེན་གྱིས་ཉེ་བར་སྦྱར་བའི་ཡི་གེ་པ་ནི་ཆོས་ཀྱི་རྒྱལ་མཚན་ནོ།། །།མངྒ་ལཾ།། །། ༈ བལ་ཡུལ